রাষ্ট্রপতি হওয়ার পর এই প্রথম পশ্চিমবঙ্গ সফরে এলেন রামনাথ কোবিন্দ। নেতাজি ইন্ডোর স্টেডিয়ামে তাঁকে নাগরিক সংবর্ধনা দেয় রাজ্য সরকার। প্রথম পশ্চিমবঙ্গ সফরের জন্য রাষ্ট্রপতির প্রতি কৃতজ্ঞতা প্রকাশ করেন মুখ্যমন্ত্রী মমতা বন্দ্যোপাধ্যায়। 
 নিজস্ব প্রতিনিধি:  রাষ্ট্রপতিকে নাগরিক সংবর্ধনার মঞ্চ থেকেই সর্বধর্ম সমন্বয়ের বার্তা দিলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এদিন রাষ্ট্রপতির পদের গরিমা বর্ণনা করে মমতা বলেন, 'রাষ্ট্রপতি পদ সব রাজনীতির উর্ধ্বে। রাষ্ট্রপতি দেশের প্রকৃত অভিভাবক, আমাদের সকলের অভিভাবক।' আরও পড়ুন: 'অভিযোগ প্রমাণ করুন, নাহলে বাংলা ছাড়ুন', আদালতে মুকুলকে চ্যালেঞ্জ অভিষেকের
রাষ্ট্রপতি হওয়ার পর এই প্রথম পশ্চিমবঙ্গ সফরে এলেন রামনাথ কোবিন্দ। নেতাজি ইন্ডোর স্টেডিয়ামে তাঁকে নাগরিক সংবর্ধনা দেয় রাজ্য সরকার। প্রথম পশ্চিমবঙ্গ সফরের জন্য রাষ্ট্রপতির প্রতি কৃতজ্ঞতা প্রকাশ করেন মুখ্যমন্ত্রী মমতা বন্দ্যোপাধ্যায়। অনুষ্ঠানের শুরুতেই তিনি বলেন, 'সফরের জন্য বাংলাকে বেছে নেওয়ায় আমরা সম্মানিত। রাষ্ট্রপতি গোটা দেশকে এক সূত্রে বাঁধেন। তিনি সব জাতি, সব রাজনীতির উর্ধ্বে।'
রাজ্য সরকারের উষ্ণ অভ্যর্থনায় তিনি যে কতটা অভিভূত, তা ফুটে উঠেছে রাষ্ট্রপতির প্রতিটি কথায়। এদিন রামনাথ কোবিন্দ বলেন, ‘বাংলায় আসতে পেরে আমি খুশি। মমতা বন্দ্যোপাধ্যায়ের হাতে আঁকা ছবি পেয়ে আমি অভিভূত। এবার রাষ্ট্রপতি ভবনে স্থান পাবে এই তৈলচিত্র।‘ 
বাংলার প্রতি তাঁর আকর্ষণ, আসক্তিও এদিন গোপন করেননি রাষ্ট্রপতি। তিনি বলেন, ‘দেশের স্বাধীনতায় অগ্রণী ভূমিকা নিয়েছে বাংলা। এই বাংলা রবীন্দ্রনাথের ভূমি। জয় হিন্দের জন্ম বাংলায়। আগামিকাল আমি জোড়াসাঁকো যাব। বাংলায় আসতে পেরে আমি ধন্য।‘  বাংলায় তিনি বলেন, 'আমার সোনার বাংলা, আমি তোমায় ভালোবাসি।' বাংলা ও বাঙালি প্রসঙ্গে বলতে গিয়ে রাষ্ট্রপতি বলেন, ‘বাংলার মানুষের হৃদয় খুব বড়। দেশভাগের পর গভীর যন্ত্রণা পেয়েছে বাংলা। দেশকে সর্বক্ষেত্রেই পথ দেখিয়েছে এই রাজ্য। শিক্ষাক্ষেত্রে বাংলার অবদান অসস্বীকার্য। ক্রীড়াক্ষেত্রেও দারুণ ভূমিকা নিয়েছে বাংলা।' এদিনের অনুষ্ঠানে উপস্থিত ছিলেন রাজ্যপাল, উচ্চ পদস্থ প্রশাসনিক আধিকারিকরাও।